Наталля Аляксееўна Магілеўская

Наталля Аляксееўна Магілеўская (;сапраўднае прозвішча Магіла;  2 жніўня 1975, Кіеў, УССР) — украінская актрыса, тэлевядучая, спявачка, прадзюсар і народная артыстка Украіны.

 Жыццё і творчасць 

 Раннія гады 
Нарадзілася 2 жніўня 1975 ў Кіеве, вучылася ў школе № 195 імя В. І. Кудрашова на Бярэзнік, дзе скончыла 9 класаў. У 1995 годзе пасля заканчэння Кіеўскага эстрадна-цыркавога вучылішча доўгі час была актрысай, працавала ў тэатры эстрады, яўрэйскім тэатры «Штэрн».

 1995—1997: Пачатак кар’еры 
У 1995 годзе пры падтрымцы Юрыя Рыбчынскага пачала сольную кар’еру. На «Чырвонай Руце» ў Сімферопалі атрымала дыплом, а за месяц атрымала першае месца на «Славянскім базары».

У пачатку 1996 года новым прадзюсарам спявачкі стаў Аляксандр Ягольнік, да лірыка-драматычнага рэпертуару дадаліся таксама папшлягеры. Летам на Ялцінскім фестывалі «Мора сяброў», Магілеўская заняла другое месца, саступіўшы Аляксандру Панамарову.

Увосень 1996 года паступіла ў Кіеўскі Нацыянальны інстытут культуры і мастацтваў, які скончыла ў 1999 годзе.

Улетку 1997 года Наталля прэзентавала свой першы альбом «Ла-ла-ла», які разышоўся мільёнам копійКнига «100 знаменитых женщин Украины». Могилевская (Могила) Наталья. — Харьков: «Фолио», 2006. — С. 301—305.

 1998—2003: «Ла-ла-ла» 
Восенню 1998 года спыніла супрацоўніцтва з Ягольнікам, самастойна занялася прадзюсаваннем, заключыўшы ў лютым 1999 года кантракт аб супрацоўніцтве з «Таўрычаскімі гульнямі». Вынікам супрацоўніцтва стаў выпуск альбома з уласных песень пад назвай «Тільки Я».

На прэміі «Залатая Жар-птушка» у намінацыі «Песня» сярод трох прэтэндэнтаў дзве песні Наталі атрымалі прызы: «Місяць» і «Только Я». «Місяць» быў прызнаны найлепшай песняй года ва Украіне, а сама Наталля Магілеўская — найлепшай спявачкай. Увесну 2000 года пачала усеўкраінскае турнэ разам з гуртом.

У ліпені 2001 года Наталля другі раз запар названа найлепшай спявачкай Украіны, яна атрымала пяро Залатой жар-птушкі. У кастрычніку на лэйбле Nova Records апублікаваны трэці дыск «Нетакая» — выключна рускамоўны альбом.

Перыяд разрыву з кампазітарам Аляксандрам Ягольнікам стаў крытычным у творчасці. Асноўным зачынам гэтага перыяду стаў выпуск сінгла «Зима» («Плюшевый мишка»), кліпа «Лимоновый фонарь». Другая палова 2003 года адзначылася адразу некалькімі падзеямі. Выйшла кніга сяброўкі спявачкі Лады Лузіной «Прыгоды Наталлі Магілёвай і ведзьмы Іваны Карамазавай», правобразамі галоўных герояў якой былі Магілеўская і сама Лузіна.

 2004—2007: «Відправила message» 
У пачатку 2004 года Наталля была прадзюсарам і вядучай праграмы «Шанс» на тэлеканале «Інтер». У канцы лістапада спявачка выдала альбом «Самое…Самое» у кіеўскім клубе «Дежавю». На песню «Полюби меня такой» быў зняты кліп.

У студзені і снежні 2005 года выходзяць кліпы «Ти знаєш» і «Немає правди в словах», у маі 2005 года Наталля прымала ўдзел у фестывалі «Таўрычныя гульні».

У 2006 годзе адбылася прэзентацыя ўкраінамоўнага альбома «Відправила message». У тым жа годзе яна з партнёрам Уладам Ямай удзельнічала ў тэлепраекце «Танцы з зоркамі», дзе атрымала другое месца і першае месца ў праекце «Зорны дуэт» (разам з прадзюсарам «Шансу» Ігарам Кандрацюком).

У 2007 годзе зняла кліп на песню «Цей танець», прэзентавала аднайменны альбом і аднайменны тур па краіне разам з партнёрам па «Танцях…» Уладзіславам Ямай. Сольны канцэрт у Кіеве ў рамках тура «Цей танець». Увосень Наталля і Улад прынялі ўдзел у трэцім сезоне «Танців з зірками», дзе зноў занялі другое месца.

У чэрвені 2007 года паведаміла пра выхад з праграмы «Шанс», дзе яна была вядучай на працягу 10 гадоў. Аднак пасля пераходу праекта на тэлеканал «1+1» Магілеўская вярнулася ў праект, з якім паспяхова супрацоўнічала ў 2008 годзе.

 2008—2012: «Фабрыкі зорак» 
Летам 2008 года «Новы канал» запрасіў Наталлю Магілеўскую стаць музычным прадзюсарам другога сезона «Фабрыкі зорак».

Пасля каласальнага поспеху праекта «Фабрыкі зорак — 3», прадзюсарам якой быў Канстанцін Меладзэ, Новы канал запусціў грандыёзны праект «Фабрыка зорак. Суперфінал», у якім адным з членаў журы была Наталля Магілеўская (акрамя яе — генеральны дырэктар «Новага канала» Ірына Лысенка і прадзюсар Канстанцін Меладзэ).

У 2010 годзе на тэлеканале «1+1» стартаваў тэлепраект «Зорка + Зорка». Магілеўская была сувядучай з Юрыем Гарбуновым.
злева|міні|218x218пкс|У фінале «Голас. Дзеці», 2017 год.

 2013—2019: «Танцы з зоркамі— 4» 
У 2013 годзе Наталля прэзентавала міні-альбом «On-Line Проєкт», у які ўвайшло 6 песень.

1 лютага 2015 года Наталля прыняла ўдзел у здымках другога сезона вакальнага шоу «Голас. Дзеці» у ролі трэнера. 11 кастрычніка 2015 года адбылася прэм’ера дзіцячага шоу талентаў «Маленькія гіганты» на тэлеканале «1+1», дзе яна была членам журы.

У 2017 годзе разам з Манацікам выпусціла рускамоўны сінгл «Я завелась». 27 жніўня на тэлеканале «1+1» адбылася прэм’ера чацвёртага сезону «Танцаў з зоркамі», дзе Наталлі прапанавалі крэсла суддзі, але яна адмовілася і замест гэтага стала ўдзельніцай. У пары з Ігарам Кузьменка яна атрымала перамогу. У лістападзе Наталля ў другі раз стала трэнерам вакальнага шоу «Голас Дзеці».

У сакавіку 2019 года Магілеўская заявіла, што яна на пэўны час пераедзе ў Харкаў, дзе будзе займацца з дзецьмі ў філіяле сваёй дзіцячай школы і будзе суддзёй «Слабажанскай Лігі Смеху» .

У жніўні 2019 года да Дня Незалежнасці Украіны прэзентавала украінскамоўную версію сваёй песні «В Києві осінь».

 2022: Поўнамаштабнае ўварванне РФ ва Украіну 
Наталля заставалася ў Кіеве, рыхтуючы спектакль «Я вдома» з выкарыстаннем вершаў Юрыя Рыбчынскага і ўласных песень. Прадзюсарам спектакля стала Нона Кандрашова.

 Дыскаграфія 

 Альбомы 

 1997 — «Ла-ла-ла»
 1998 — «Подснежник»
 1999 — «Только я»
 2001 — «Нетакая»
 2002 — «Зима»
 2003 — «Самоє…Самоє»
 2006 — «Відправила Message»
 2007 — «Этот танец»
 2008 — «Любила»
 2013 — «On-line проєкт»
 2020 — «Любов — то велика сила»

 Узнагароды і намінацыі 
ГодПрэміяНамінацыяПрацаВынік1999Залатая Жар-птушкаСпявачкаПісняМісяць2001СпявачкаСольная праграма ўкраінскага артыстаЯ — весна2002ПесняБольше никогда не будет любвиВідэакліп2006Народная прэмія «Телезірка»Найлепшая тэлевядучая года 2007Пара года (разам з Уладам Ямай)Танці з зіркамиViva! Найкрасивіші!Найпрыгажэйшая жанчына Украіны2008Чалавек годаСпецыяльная ўзнагарода газеты «Комсомольская правда в Украине» — «Кумир українців»Viva! Найкрасивіші!Найпрыгажэйшая жанчына Украіны200920102012YUNAЛепшы выканаўцаViva! Найкрасивіші!Найпрыгажэйшая жанчына Украіны20132017M1 Music AwardsХіт годаЗавеласьЗолотий ГрамофонЛепшы выступ на цырымонііЯ танцевала / ЗавеласьМузична платформаНайлепшая песня годаЗавеласьВсе хорошо2018Viva! Найкрасивіші!Найкрасивіша жінка УкраїниМузична платформаНайлепшая песня годаЯ танцевала2019Ніч химерВыклік года2020Українська пісня рокуНайлепшая песняЯ ПокохалаНіч химерЗаўжды ў трэндзеМузична платформаНайлепшая песня годаБелый самолет2021Українська пісня рокуЛегенда ўкраінскай песніВідірватись від земліМузична платформаНайлепшая песня годаДо днаЗірка на «Площі зірок»МузыкаНіч химерНастаўнік года2022Українська пісня рокуЛегенда ўкраінскай песні

 Узнагароды 
 19 красавіка 2001 года атрымала званне «Заслужаны артыст Украіны».
 29 снежня 2004 года прэзідэнт Украіны Леанід Кучма асобным указам за вялікі асабісты ўклад у развіццё ўкраінскага песеннага мастацтва, высокае выканальніцкае майстэрства надаў Наталлі Магіле (Магілеўскай) ганаровае званне «Народная артыстка Украіны».
 Ордэн княгіні Вольгі III ст. (23 жніўня 2022) —за значныя заслугі ва ўмацаванні ўкраінскай дзяржаўнасці, мужнасць і самаадданасць, праяўленыя ў абароне суверэнітэту і тэрытарыяльнай цэласнасці Украіны, важкі асабісты ўклад у развіццё розных сфер грамадскага жыцця, адстойванне нацыянальных інтарэсаў нашай дзяржавы, добрасумленнае выкананне прафесійнага абавязку;.

 Іншае 
На выбарах Прэзідэнта Украіны 1999 года яна, разам з шэрагам іншых выканаўцаў, падтрымлівала Леаніда Кучму. На выбарах 2004 года — Віктара Януковіча, а на выбарах 2010 года — Юлію Цімашэнка.

 Асабістае жыццё 
 Першы шлюб — з украінскім бізнэсмэнам Дзмітрыем Чалым (2004—2005).
 Другі — з бізнэсмэнам Ягорам Далініным (2006—2011).

 Літаратура 
 Могилевская (Могила) Наталья // 100 знаменитых женщин Украины. — Харьков: Фолио, 2006. — С. 301—305.

 Спасылкі 


Катэгорыя:Тэлевядучыя Украіны